**רכס המלכה אלכסנדה** (באנגלית: **Queen Alexandra Range**) הוא רכס הרים גדול במערכת ההרים הטראנס-אנטארקטיים; הרכס ממוקם בשטח חסות רוס שבאנטארקטיקה. הרכס נקרא גם **הרי אלכסנדרה** (**Alexandra Mountains**) או **רכס אלכסנדרה** (**Alexandra Range**).

גאוגרפיה
--------

אורכו של הרכס כ-160 ק"מ, והרכס מהווה את גבולו המערבי של קרחון בירדמור, החל מרמת הקוטב, ועד מדף הקרח רוס.
הפסגה הגבוהה ברכס היא פסגת הר קירקפטריק, שגובהה 4,528 מטרים מעל פני הים. פסגה גבוהה נוספת ברכס היא הר דיקרסון, שגובהו 4,120 מטרים.

היסטוריה - גילוי הרכס
---------------------

רכס ההרים התגלה במהלך המסע לגילוי הקוטב הדרומי על ידי משלחת נמרוד (בין השנים 1907- 1909) הבריטית, ושמו של הרכס ניתן לו על ידי ארנסט שקלטון על שם המלכה אלכסנדרה אשתו של אדוארד השביעי, מלך הממלכה המאוחדת וקיסר הודו.

שקלטון ואנשיו, ולאחר מכן משלחת שבראשה עמד רוברט פלקון סקוט, אספו דגימות אבנים ברכס, וגילו בו מאובנים. גילוי מאובנים רב תאיים בקרבה כה גדולה לקוטב הדרומי היה ראיה נוספת להוכחת התאוריה של נדידת היבשות.

הרים ופסגות עיקריות
-------------------

| הרים | מטרים | שם באנגלית | נקודות ציון |
| --- | --- | --- | --- |
| הר אליזבת | 4,480 | Mount Elizabeth | 83°54′S 168°43′E﻿ / ﻿83.900°S 168.717°E﻿ / -83.900; 168.717 |
| פסגת דסניאל | 4,020 | Decennial Peak | 84°22′S 166°02′E﻿ / ﻿84.367°S 166.033°E﻿ / -84.367; 166.033 |
| הר סטנלי | 3,220 | Mount Stanley | 84°09′S 165°29′E﻿ / ﻿84.150°S 165.483°E﻿ / -84.150; 165.483 |
| הר בישוף | 3,020 | Mount Bishop | 83°43′S 168°42′E﻿ / ﻿83.717°S 168.700°E﻿ / -83.717; 168.700 |
| פסגת אהמדג'יאן | 2,910 | Ahmadjian Peak | 83°41′S 168°42′E﻿ / ﻿83.683°S 168.700°E﻿ / -83.683; 168.700 |
| הר פוקס | 2,820 | Mount Fox | 83°38′S 169°15′E﻿ / ﻿83.633°S 169.250°E﻿ / -83.633; 169.250 |
| הר אידה | 1,565 | Mount Ida | 83°35′S 170°29′E﻿ / ﻿83.583°S 170.483°E﻿ / -83.583; 170.483 |
| הר קורלאק |  | Mount Kurlak | 84°5′S 168°0′E﻿ / ﻿84.083°S 168.000°E﻿ / -84.083; 168.000 |

### פסגת אהמדג'יאן

**פסגת אהמדג'יאן** היא פסגה המכוסה קרח, הנמצאת 7 קילומטרים דרומית מערבית להר פוקס. שמה של הפסגה ניתן לה על ידי הוועדה המייעצת לשמות אנטארקטיים (US-ACAN) והיא נקראת על שם ורנון אהמדג'יאן, ביולוג של תוכנית המחקר האנטארקטית האמריקאית (USARP) ששהה בתחנת מקמרדו בין השנים 1963-1964.

### הר בישוף

**הר בישוף** נמצא 3.2 קילומטרים דרומי לפסגת אהמדג'יאן. הוא נקרא על שם סגן בארי צ'פמן בישוף (1932-94) מחיל האוויר האמריקני, שהיה משקיף במשלחת המחקר הארגנטינאית האנטארקטית בין השנים 1956-57; היה קצין המבצעים של הפרויקטים האמריקאים באנטארקטיקה בשנים 1958, 1959; והיה חבר המשלחת האמריקאית אשר טיפסה ב-22 במאי 1962 על הר אוורסט.

### פסגת דסניאל

**פסגת דסניאל** (Decennial = עשור) היא פסגה הממוקמת 4.8 קילומטרים דרומית-מערבית להר קירקפטריק. הפסגה מופתה לראשונה על ידי הסקר הגאולוגי של ארצות הברית (USGS) בין השנים 1958-65. שם הפסגה ניתן לציון עשר שנות מחקר במכון הקטבים של באוניברסיטה של מדינת אוהיו, ב-1970 (באותה שנה האוניברסיטה חגגה את יובל המאה. האוניברסיטה והמכון היה פעיל מאוד בחקר אנטארקטיקה מאז 1960).

### הר אליזבת

**הר אליזבת** הוא הר שגובהו 4,480 מטרים, הממוקם כ-10 קילומטרים דרומית להר אן. ההר התגלה על ידי  משלחת נמרוד, ונקרא על שם אליזבת דוסון-למבטון (Elizabeth Dawson-Lambton), אשר תמכה במשלחת.

### הר פוקס

**הר פוקס** נמצא כ-2 קילומטרים דרומית מערבית להר סמית'. ההר התגלה על ידי משלחת נמרוד, ושמו ניתן לו על ידי המשלחת.

### הר אידה

**הר אידה** הוא הר הממוקם 3.2 קילומטרים מערבית לעמודי הגרניט ודרומית מזרחית לקרחון קינג. ההר התגלה על ידי  משלחת נמרוד, אשר קראה להר על שם אידה ג'יין רול ( Ida Jane Rule) מניו זילנד, אשר התחתנה עם מזכירו של שקלטון, ואשר סייעה להכין את מסמכי המשלחת.

### הר סטנלי

**הר סטנלי** נמצא צפונית מזרחית לקרחון וייקוף בקצה המערבי של רמת גרינדלי. שמו של ההר ניתן לו על ידי משלחת נמרוד, והוא נקרא על שם אחיו הגדול של דוקטור מרשל - אחד מחברי המשלחת. 

### רמת מוריס

**רמת מוריס** (83°28′S 169°42′E﻿ / ﻿83.467°S 169.700°E﻿ / -83.467; 169.700) היא רמה המכוסה קרח, המהווה מעין חצי אי בין קרחון ביבר וקרחון קינג בקצה הצפונית של רכס המלכה אליזבת. שמה של הרמה ניתן לה על ידי הוועדה המייעצת לשמות אנטארקטיים (US-ACAN) והיא נקראת על שם לוטננט קלארנס ט. מוריס, אשר שימש כקצין חיזוי מזג אוויר בבסיס הצי האמריקאי באנטארקטיקה בין השנים 1962 - 1963.

קישורים חיצוניים
----------------

ויקישיתוף מדיה וקבצים בנושא **רכס המלכה אלכסנדרה** בוויקישיתוף
* רכס אלכסנדרה באתר הסקר הגאולוגי של ארצות הברית
* רכס המלכה אלכסנדרה באתר peakbagger
* רכס המלכה אלכסנדרה, באתר אנציקלופדיה בריטניקה (באנגלית)

הערות שוליים
------------

1. 1 2  רכס אלכסנדרה באתר הסקר הגאולוגי של ארצות הברית
2. 1 2  הר אליזבת באתר הסקר הגאולוגי של ארצות הברית
3. 1 2  פסגת דסניאל באתר הסקר הגאולוגי של ארצות הברית
4. 1 2  הר סטנלי באתר הסקר הגאולוגי של ארצות הברית
5. 1 2  הר בישוף באתר הסקר הגאולוגי של ארצות הברית
6. 1 2  פסגת אהמדג'יאן באתר הסקר הגאולוגי של ארצות הברית
7. 1 2  הר פוקס באתר הסקר הגאולוגי של ארצות הברית
8. 1 2  הר אידה באתר הסקר הגאולוגי של ארצות הברית

| אנטארקטיקה |
| --- |
| 

|  |  |
| --- | --- |
|  ארץ אדלי •  אנטארקטיקה הארגנטינאית • אוסטרליהאוסטרליה הטריטוריה האנטארקטית האוסטרלית   הטריטוריה האנטארקטית הבריטית • צ'ילהצ'ילה אנטארקטיקה צ'ילנה • ניו זילנדניו זילנד שטח חסות רוס  ברזילברזיל "אזור האינטרסים" של ברזיל באנטארקטיקה • נורווגיהנורווגיה ארץ המלכה מוד ואי פטר הראשון   שוואביה החדשה (1939–1945)  ארץ מרי בירד |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536759205171
* LCCN: sh87003489
* VIAF: 315526528
* WorldCat (עם VIAF): 315526528

 |